Document ID: 32014D0190

A BIZOTTSÁG VÉGREHAJTÁSI HATÁROZATA
(2014. április 3.)
a 2014-2020 közötti időszakra a beruházás a növekedésbe és munkahelyteremtésbe célkitűzés és az európai területi együttműködési célkitűzés keretében az Európai Regionális Fejlesztési Alap, az Európai Szociális Alap és a Kohéziós Alap számára biztosított globális források tagállamok szerinti éves bontásának megállapításáról, az ifjúsági és foglalkoztatási kezdeményezéshez rendelt egyedi forrásból származó összegek tagállamok szerinti éves bontásának és a támogatásra jogosult régiók jegyzékének, valamint az egyes tagállamok Kohéziós Alapból és strukturális alapokból származó támogatásából az Európai Hálózatfinanszírozási Eszköz részére és a leginkább rászoruló személyek támogatására átcsoportosítandó összegek megállapításáról
(az értesítés a C(2014) 2082. számú dokumentummal történt)
(2014/190/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az Európai Regionális Fejlesztési Alapra, az Európai Szociális Alapra, a Kohéziós Alapra, az Európai Mezőgazdasági Vidékfejlesztési Alapra és az Európai Tengerügyi és Halászati Alapra vonatkozó közös rendelkezések megállapításáról, az Európai Regionális Fejlesztési Alapra, az Európai Szociális Alapra, a Kohéziós Alapra és az Európai Tengerügyi és Halászati Alapra vonatkozó általános rendelkezések megállapításáról és az 1083/2006/EK tanácsi rendelet hatályon kívül helyezéséről szóló, 2013. december 17-i 1303/2013/EU európai parlamenti és tanácsi rendeletre (1), és különösen annak 91. cikke (2) bekezdésére és 92. cikke (6) és (7) bekezdésére,
mivel:
(1)
Az alapok megfelelő pénzügyi keretének meghatározása érdekében, az 1303/2013/EU rendelet 91. cikkének (2) bekezdése szerint, szükséges megállapítani a beruházás a növekedésbe és munkahelyteremtésbe célkitűzés és az európai területi együttműködés célkitűzés keretében biztosított globális források tagállamok szerinti éves bontását, valamint az ifjúsági foglalkoztatási kezdeményezéshez rendelt egyedi forrásból származó összegek tagállamok szerinti éves bontását, az 1304/2013/EU európai parlamenti és tanácsi rendelet (2) 16. cikkében meghatározottak szerint.
(2)
Az 1303/2013/EU rendelet 91. cikkének (2) bekezdése értelmében ez a határozat megállapítja az ifjúsági foglalkoztatási kezdeményezés keretében támogatásra jogosult régiók jegyzékét.
(3)
Szükséges megállapítani a beruházás a növekedésbe és munkahelyteremtésbe célkitűzésben meghatározott különböző régiókategóriák szerint elosztott források tagállamok szerinti éves bontását, ideértve a Ciprus részére 2014-ben és 2015-ben juttatandó kiegészítő összegeket, a fenti rendelet 92. cikke (2) bekezdésének megfelelően.
(4)
Szükséges megállapítani a Kohéziós Alapra elkülönített, a fenti rendelet 92. cikkének (6) bekezdése szerint az Európai Hálózatfinanszírozási Eszköz részére átcsoportosítandó összegekkel csökkentett források tagállamok szerinti éves bontását.
(5)
Szükséges megállapítani Franciaország, Spanyolország és Portugália legkülső régióinak, és Finnország és Svédország azon régióinak juttatandó források éves bontását, amelyek teljesítik az 1994. évi csatlakozási okmány 6. jegyzőkönyve 2. cikkében meghatározott feltételeket.
(6)
Szükséges megállapítani az ifjúsági és foglalkoztatási kezdeményezés keretében allokált egyedi források éves bontását.
(7)
Szükséges megállapítani az egyes tagállamok Kohéziós Alapból származó támogatásából az 1316/2013/EU európai parlamenti és tanácsi rendelettel (3) létrehozott Európai Hálózatfinanszírozási Eszköz részére átcsoportosítandó összeget.
(8)
Szükséges megállapítani a beruházás a növekedésbe és munkahelyteremtésbe célkitűzés kifizetéseiből a leginkább rászoruló személyek támogatására átcsoportosítandó összeget. Ezen átcsoportosítás alapja a leginkább rászoruló személyeket támogató európai segítségnyújtási alap (4) előirányzata.
(9)
Szükséges megállapítani a Bizottság közvetlen vagy közvetett irányítása alatt álló innovatív, a fenntartható városfejlesztés területén végzett tevékenységekre fordítandó források éves bontását.
(10)
Szükséges megállapítani az európai területi együttműködési célkitűzés számára biztosított globális források és az európai területi együttműködési célkitűzés három eleme forrásainak tagállamok szerinti éves bontását, az 1299/2013/EU európai parlamenti és tanácsi rendelet (5) 4. cikke (1) bekezdésének megfelelően.
(11)
Az átláthatóság érdekében a globális bontásokat 2011-es árakon kell megadni.
(12)
A tagállamok általi programozás céljából az adott éves bontásokat folyó árakon kell megadni az 1303/2013/EU rendelet 91. cikke (1) bekezdése szerinti évi 2 %-os indexálás figyelembevétele, valamint az Európai Hálózatfinanszírozási Eszköz részére nyújtandó támogatás, a leginkább rászoruló személyek támogatásának, a Bizottság kezdeményezésére nyújtott technikai segítségnyújtás és a Bizottság közvetlen vagy közvetett irányítása alatt álló innovatív, a fenntartható városfejlesztés területén végzett tevékenységekhez rendelt összegek levonása után ténylegesen fennmaradó források meghatározása érdekében,
ELFOGADTA EZT A HATÁROZATOT:
1. cikk
A beruházás a növekedésbe és munkahelyteremtésbe célkitűzés globális forrásainak tagállamok szerinti éves bontását az I. melléklet állapítja meg.
2. cikk
Az európai területi együttműködési célkitűzés globális forrásainak tagállamok szerinti éves bontását a II. melléklet állapítja meg.
3. cikk
Az ifjúsági foglalkoztatási kezdeményezéshez rendelt egyedi forrásból származó összegek tagállamok szerinti éves bontását a III. melléklet állapítja meg.
4. cikk
Az ifjúsági foglalkoztatási kezdeményezés keretében támogatásra jogosult régiók jegyzékét a IV. melléklet tartalmazza.
5. cikk
A beruházás a növekedésbe és munkahelyteremtésbe célkitűzés keretében a kevésbé fejlett régióknak juttatott és programozásra rendelkezésre álló globális források tagállamok szerinti éves bontását az V. melléklet állapítja meg.
6. cikk
A beruházás a növekedésbe és munkahelyteremtésbe célkitűzés keretében az átmeneti régióknak juttatott és programozásra rendelkezésre álló globális források tagállamok szerinti éves bontását a VI. melléklet állapítja meg.
7. cikk
A beruházás a növekedésbe és munkahelyteremtésbe célkitűzés keretében a fejlettebb régióknak juttatott és programozásra rendelkezésre álló globális források tagállamok szerinti éves bontását a VII. melléklet állapítja meg.
8. cikk
A beruházás a növekedésbe és munkahelyteremtésbe célkitűzés keretében a Kohéziós Alaphoz rendelt és programozásra rendelkezésre álló globális források tagállamok szerinti éves bontását a VIII. melléklet állapítja meg.
9. cikk
A legkülső régiók és az 1994. évi csatlakozási okmány 6. jegyzőkönyve 2. cikkében meghatározott feltételeket teljesítő NUTS 2 régióknak juttatandó kiegészítő összegekhez rendelt és programozásra rendelkezésre álló globális források tagállamok szerinti éves bontását a IX. melléklet állapítja meg.
10. cikk
Az ifjúsági és foglalkoztatási kezdeményezéshez rendelt egyedi forrásból származó és programozásra rendelkezésre álló összegek tagállamok szerinti éves bontását a X. melléklet állapítja meg.
11. cikk
Az egyes tagállamok Kohéziós Alapból származó támogatásából az Európai Hálózatfinanszírozási Eszköz részére átcsoportosítandó összegek éves bontását a XI. melléklet állapítja meg.
12. cikk
A beruházás a növekedésbe és munkahelyteremtésbe célkitűzés keretében az egyes tagállamok globális forrásaiból a leginkább rászoruló személyek támogatására átcsoportosítandó összegek éves bontását a XII. melléklet állapítja meg.
13. cikk
A Bizottság közvetlen vagy közvetett irányítása alatt álló innovatív, a fenntartható városfejlesztés területén végzett tevékenységekre fordítandó források éves bontását a XIII. melléklet állapítja meg.
14. cikk
Az európai területi együttműködés célkitűzés határon átnyúló együttműködés eleme keretében juttatott és programozásra rendelkezésre álló globális források tagállamok szerinti éves bontását a XIV. melléklet állapítja meg.
15. cikk
Az európai területi együttműködés célkitűzés transznacionális együttműködés eleme keretében juttatott és programozásra rendelkezésre álló globális források tagállamok szerinti éves bontását a XV. melléklet állapítja meg.
16. cikk
Az európai területi együttműködés célkitűzés interregionális együttműködés eleme keretében juttatott és programozásra rendelkezésre álló globális források tagállamok szerinti éves bontását a XVI. melléklet állapítja meg.
17. cikk
Ennek a határozatnak a tagállamok a címzettjei.
Kelt Brüsszelben, 2014. április 3-án.

Labels: 19
5
0
9
15